Edgaras Dubickas

**Edgaras Dubickas** (g. 1998 m. liepos 9 d. Marijampolėje) – Lietuvos futbolininkas, puolėjas.

## Karjera
Nuo 2018 m. priklausė Italijos US Lecce klubui. Atstovavo komandai, kai rungtyniavo Serie C. Komanda sparčiai kilo pakopomis, galiausiai iškopė į Serie A. 

2019 m. lapkričio 25 d. debiutavo Serie A. Aikštėje pasirodė 88 min. po keitimo. Komanda išplėšė lygiąsias įtemptose ir permainingose rungtynėse.

2020 m. sausio mėn. oficialiai paskolintas AS Gubbio. Umbrijos regiono ekipa žaidė „Serie C“ lygos B grupėje ir užėmė 19 vietą tarp 20 komandų. (2020 m. sausio 20]d.) „Gubio“ ekipai E.Dubickas paskolintas iki 2020 metų vasaros vidurio.

Prasidėjus naujam Serie B sezonui (2020–2021 m.) aikštėje pasirodė jau pirmosiose US Lecce rungtynėse. Žaidė nuo 72 minutės, o jo atstovaujama ekipa nulinėmis lygiosiomis sužaidė su Pordenone klubu.

### Pjačencos „Piacenza“
2021 m. vasarą pranešta, kad žaidėjas pasirašė dvejų metų sutartį su „Serie C“ lygoje žaidžiančia Pjačencos „Piacenza“. 

Naujame klube debiutavo Coppa Italia turnyro rungtynėse prieš „Reggiana“ klubą. Sužaidė 70 min. ir padėjo klubui nugalėti varžovus rezultatu 1:0.

2021 m. rugsėjo 13 d. rungtynėse prieš „Triestina“ pasižymėjo pelnydamas įvartį.

2021 m. gruodžio 12 d. pelnė įvartį rungtynėse prieš FeralpiSalo iš Salo (Lombardijoje). Rungtynės baigėsi lygiosiomis 1-1.

2021 m. gruodžio 18 d. rungtynėse prieš „Seregno“ klubą pelnė įvartį. Šios rungtynės baigėsi lygiosiomis 1:1.

### „Pordenone“ klubas
2022 m. rugpjūčio mėn. perėjo į Pordenone Calcio.

### „Pizos“ klubas
2023 m. sausio 31 d. perėjo į Pizos „Sportngą“. Netrukus nuomos pagrindais pereistas buvusiam klubui – Pordenone Calcio.
#### Catania
2023 m. rugpjūčio 25 d. nuomos pagrindais perleistas Catania FC.

#### Feralpisalò
2024 m. sausio 18 d. tapo žinoma, kad nuomos pagrindais lietuvis skolinamas Feralpisalò klubui, Serie B autsaideriams.

2024 m. sausio 20 d. debiutavo klube rungtynėse prieš Cazantaro.

2024 m. vasario 10 d. pelnė įvartį prieš „Palermo“ klubą. 2024 m. vasarą futbolininkas grįžo į Pisa SC.

#### Juve Stabia
2025 m. vasario 3 d. tapo žinoma, kad futbolininkas nuomos pagrindais skolinamas Juve Stabia klubui.

2025 m. vasario 16 d. debiutavo klube Serie B rungtynėse prieš Cosenza. Rungtynes pradėjo ant atsarginių suolelio, o aikštėje pasirodė 73 minutę, 86 minutę atliko rezultatyvų perdavimą, po kurio „Juve Stabia“ pelnė trečiąjį rungtynių įvartį ir sutriuškino varžovus rezultatu 3-0.

### Ternana Calcio
2025 m. rugsėjo 1 d. tapo žinoma, kad futbolininkas kaip laisvasis agentas persikėlė į Ternana (Italija). Su Serie C žaidžiančiu klubu sudaryta dvejų metų trukmės sutartis.

2005 m. rugsėjo 7 d. debiutavo „Ternana“ klube rungtynėse prieš „Rimini“. Susitikimą lietuvis pradėjo kaip atsarginis, aikštėje pasirodė 40 minutę, netrukus pasižymėjo pelnydamas įvartį. „Ternana“ futbolininkai palaužė varžovus rezultatu 4:1.

## Rinktinės
Įvairių amžiaus grupių nacionalinės rinktinės narys

### Nacionalinė rinktinė
* 2021 m. birželio 8 d. debiutavo nacionalinėje Lietuvos rinktinėje prieš ispanus (Ispanijos U-21 rinktinę).
* 2021 m. rugsėjo 2 d. žaidė 2022 m. pasaulio futbolo čempionato atrankos C grupėje prieš Šiaurės Airiją. Varžovai net 4:1 sutriuškino lietuvius.

## Išnašos

## Nuorodos
* SOCCERWAY
* Transfermarket
* lietuvosfutbolas.lt